Avis juridique important

|

E1994G0003

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 3/94/ΜΕ της 10ης Ιανουαρίου 1994 για τη θέσπιση των διαδικασιών των επιτροπών που επικουρούν την Εποπτεύουσα Αρχή της ΕΖΕΣ στην εκπλήρωση των καθηκόντων της κατά την έννοια του άρθρου 1 του πρωτοκόλλου 1 της συμφωνίας μεταξύ των κρατών της ΕΖΕΣ για τη δημιουργία Εποπτεύουσας Αρχής και Δικαστηρίου

Επίσημη Εφημερίδα αριθ. L 085 της 30/03/1994 σ. 0077 - 0078

ΑΠΟΦΑΣΗ ΤΗΣ ΜΟΝΙΜΗΣ ΕΠΙΤΡΟΠΗΣ ΤΩΝ ΚΡΑΤΩΝ ΤΗΣ ΕΖΕΣ αριθ. 3/94/ΜΕ της 10ης Ιανουαρίου 1994 για τη θέσπιση των διαδικασιών των επιτροπών που επικουρούν την Εποπτεύουσα Αρχή της ΕΖΕΣ στην εκπλήρωση των καθηκόντων της κατά την έννοια του άρθρου 1 του πρωτοκόλλου 1 της συμφωνίας μεταξύ των κρατών της ΕΖΕΣ για τη δημιουργία Εποπτεύουσας Αρχής και Δικαστηρίου Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,Έχοντας υπόψη τη συμφωνία μεταξύ των κρατών της ΕΖΕΣ για τη δημιουργία Εποπτεύουσας Αρχής του Δικαστηρίου, όπως προσαρμόστηκε από το πρωτόκολλο προσαρμογής της συμφωνίας μεταξύ των κρατών της ΕΖΕΣ για τη δημιουργία Εποπτεύουσας Αρχής του Δικαστηρίου, εφεξής καλουμένης «η συμφωνία για την Εποπτεύουσα Αρχή και το Δικαστήριο», και ιδίως το άρθρο 3 του πρωτοκόλλου 1,Εκτιμώντας:ότι, σε ορισμένες νομικές πράξεις, το Συμβούλιο των ΕΚ παρέχει στην Επιτροπή των ΕΚ εξουσίες για την εκτέλεση των κανόνων που περιέχονται σ' αυτές 7 ότι το Συμβούλιο μπορεί να επιβάλει ορισμένους όρους όσον αφορά την άσκηση των εξουσιών αυτών 7 ότι, με την απόφαση 87/373/ΕΟΚ (1), το Συμβούλιο καθόρισε τις διαδικασίες που προσδιορίζουν τους όρους αυτούς για τις πράξεις που θεσπίζει μετά την έναρξη ισχύος της απόφασης 7ότι το άρθρο 1 του πρωτοκόλλου 1 της συμφωνίας για την εποπτεία και το Δικαστήριο αναθέτει στην Εποπτεύουσα Αρχή της ΕΖΕΣ ορισμένες λειτουργίες που στην Κοινότητα διεξάγονται από την Επιτροπή των ΕΚ 7 ότι κατά την εκπλήρωση των καθηκόντων αυτών, η Επιτροπή των ΕΚ πρέπει να ακολουθεί διαδικασίες όσον αφορά την άσκηση των εκτελεστικών εξουσιών της 7 ότι σύμφωνα με τις εν λόγω διαδικασίες, η Επιτροπή των ΕΚ πρέπει να υποβάλει σε επιτροπή των ΕΚ τα σχέδια των μέτρων που πρέπει να θεσπιστούν, ή, διαφορετικά, να ζητήσει τη γνώμη της 7ότι, σύμφωνα με το άρθρο 3 του πρωτοκόλλου 1 της συμφωνίας για την Εποπτεύουσα Αρχή και το Δικαστήριο, η Μόνιμη Επιτροπή καθορίζει τις διαδικασίες που πρέπει να ακολουθεί η Εποπτεύουσα Αρχή της ΕΖΕΣ κατά την εκπλήρωση των καθηκόντων που της ανατίθενται σύμφωνα με το άρθρο 1 του πρωτοκόλλου 7ότι οι διαδικασίες αυτές αντιστοιχούν σε εκείνες που ακολουθεί η Επιτροπή των ΕΚ, σύμφωνα με τις πράξεις που αναφέρονται στα παραρτήματα της συμφωνίας ΕΟΧ, κατά την εκπλήρωση των αντίστοιχων καθηκόντων 7ότι, επιπλέον, είναι απαραίτητο να καθοριστεί η διαδικασία που πρέπει να ακολουθεί η Εποπτεύουσα Αρχή της ΕΖΕΣ σε κάθε ειδική περίπτωση 7ότι, σύμφωνα με το άρθρο 5 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ, η απόφαση να δημιουργηθούν ή να οριστούν μεταξύ των κρατών της ΕΖΕΣ επιτροπές που αντιστοιχούν στις επιτροπές των ΕΚ, πρέπει να ληφθεί χωριστά από τη Μόνιμη Επιτροπή των κρατών της ΕΖΕΣ,ΑΠΟΦΑΣΙΖΕΙ:Άρθρο 1 1. Στις αποφάσεις σχετικά με τη δημιουργία νέων επιτροπών ή τον ορισμό ήδη υφιστάμενων επιτροπών, η Μόνιμη Επιτροπή προσδιορίζει τις διαδικασίες που πρέπει να εφαρμόζονται για την παροχή βοήθειας στην Εποπτεύουσα Αρχή της ΕΖΕΣ κατά την εκπλήρωση της καθηκόντων της, κατά την έννοια του άρθρου 1 του πρωτοκόλλου 1 της συμφωνίας για την Εποπτεύουσα Αρχή και το Δικαστήριο.2. Η Μόνιμη Επιτροπή προσδιορίζει για κάθε επιτροπή, σύμφωνα με τα καθήκοντα στην εκπλήρωση των οποίων μπορεί να συμβάλει η επιτροπή, τη διαδικασία που εφαρμόζεται μεταξύ εκείνων που αναφέρονται στα άρθρα 2, 3 ή 4, η οποία είναι πανομοιότυπη ή αντιστοιχεί σε μεγάλο βαθμό στη διαδικασία που καθορίζεται στη σχετική πράξη που αναφέρεται σε παράρτημα της συμφωνίας ΕΟΧ.Άρθρο 2 ΔΙΑΔΙΚΑΣΙΑ Ι (Διαδικασία της συμβουλευτικής επιτροπής)1. Η Εποπτεύουσα Αρχή της ΕΖΕΣ επικουρείται από επιτροπή συμβουλευτικού χαρακτήρα που απαρτίζεται από αντιπροσώπους των κρατών της ΕΖΕΣ και προεδρεύεται από αντιπρόσωπο της Εποπτεύουσας Αρχής της ΕΖΕΣ.2. Ο αντιπρόσωπος της Εποπτεύουσας Αρχής της ΕΖΕΣ υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της σχετικά με το σχέδιο, προβαίνοντας ενδεχομένως σε ψηφοφορία, εντός προθεσμίας που μπορεί να καθορίσει ο πρόεδρος, ανάλογα με τον επείγοντα χαρακτήρα του θέματος.3. Η γνώμη εγγράφεται στα πρακτικά. Επιπλέον, κάθε κράτος της ΕΖΕΣ έχει το δικαίωμα να ζητήσει να συμπεριληφθεί η θέση του στα πρακτικά.4. Η Εποπτεύουσα Αρχή της ΕΖΕΣ λαμβάνει δεόντως υπόψη τη γνώμη της επιτροπής και την ενημερώνει για τον τρόπο κατά τον οποίο ελήφθη υπόψη η γνώμη της.Άρθρο 3 ΔΙΑΔΙΚΑΣΙΑ ΙΙ (Διαδικασία της επιτροπής διαχείρισης)1. Η Εποπτεύουσα Αρχή της ΕΖΕΣ επικουρείται από επιτροπή που απαρτίζεται από τους αντιπροσώπους των κρατών της ΕΖΕΣ και προεδρεύεται από την Εποπτεύουσα Αρχή της ΕΖΕΣ.2. Ο αντιπρόσωπος της Εποπτεύουσας Αρχής της ΕΖΕΣ υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο εντός προθεσμίας που μπορεί να καθορίσει ο πρόεδρος, ανάλογα με τον επείγοντα χαρακτήρα του θέματος. Η γνώμη εκδίδεται με την πλειοψηφία που καθορίζεται στο άρθρο 6 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ. Ο πρόεδρος δεν συμμετέχει στη ψηφοφορία.3. Η Εποπτεύουσα Αρχή της ΕΖΕΣ θεσπίζει μέτρα άμεσης εφαρμογής. Ωστόσο, αν τα μέτρα αυτά δεν συμφωνούν με τη γνώμη της επιτροπής, η Εποπτεύουσα Αρχή της ΕΖΕΣ τα κοινοποιεί αμέσως στη Μόνιμη Επιτροπή. Στην περίπτωση αυτή:Εναλλακτική λύση (α)4. Η Εποπτεύουσα Αρχή της ΕΖΕΣ μπορεί να αναστείλει, για ένα μήνα κατά ανώτατο όριο αρχής γενομένης από την κοινοποίηση αυτή, την εφαρμογή των μέτρων που αποφασίζει.5. Η Μόνιμη Επιτροπή, αποφασίζοντας με την πλειοψηφία που αναφέρεται στο άρθρο 6 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ, μπορεί να λάβει διαφορετική απόφαση εντός της προθεσμίας που αναφέρεται στην προηγούμενη παράγραφο.Εναλλακτική λύση (β)6. Η Εποπτεύουσα Αρχή της ΕΖΕΣ αναβάλλει την εφαρμογή των μέτρων που έχει αποφασίσει, για περίοδο που καθορίζεται στην αντίστοιχη πράξη, η οποία δεν μπορεί σε καμία περίπτωση να υπερβαίνει τρεις μήνες από την ημερομηνία της ανακοίνωσης αυτής.7. Η Μόνιμη Επιτροπή, αποφασίζοντας με πλειοψηφία όπως αναφέρεται στο άρθρο 6 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ, μπορεί να λάβει διαφορετική απόφαση εντός της προθεσμίας που αναφέρεται στην προηγούμενη παράγραφο.Άρθρο 4 ΔΙΑΔΙΚΑΣΙΑ ΙΙΙ (Διαδικασία της κανονιστικής επιτροπής)1. Η Εποπτεύουσα Αρχή της ΕΖΕΣ επικουρείται από επιτροπή που απαρτίζεται από αντιπροσώπους των κρατών της ΕΖΕΣ και προεδρεύεται από τον αντιπρόσωπο της Εποπτεύουσας Αρχής της ΕΖΕΣ.2. Ο αντιπρόσωπος της Εποπτεύουσας Αρχής της ΕΖΕΣ υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο εντός προθεσμίας που μπορεί να καθορίσει ο πρόεδρος, ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 6 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ. Ο πρόεδρος δεν συμμετέχει στη ψηφοφορία.3. Η Εποπτεύουσα Αρχή της ΕΖΕΣ θεσπίζει τα προβλεπόμενα μέτρα, εφόσον είναι σύμφωνα με τη γνώμη της επιτροπής.4. Αν τα προβλεπόμενα μέτρα δεν είναι σύμφωνα με τη γνώμη της επιτροπής, ή αν δεν διατυπωθεί γνώμη, η Εποπτεύουσα Αρχή της ΕΖΕΣ υποβάλλει χωρίς καθυστέρηση στη μόνιμη επτροπή πρόταση σχετικά με τα μέτρα που πρέπει να ληφθούν. Η Μόνιμη Επιτροπή αποφασίζει με πλειοψηφία, όπως καθορίζεται στο άρθρο 6 παράγραφος 2 της συμφωνίας για τη Μόνιμη Επιτροπή των κρατών της ΕΖΕΣ.5. Αν, κατά τη λήξη της προθεσμίας που καθορίζεται στην αντίστοιχη πράξη, που δεν μπορεί σε καμία περίπτωση να υπερβαίνει τρεις μήνες από την ημερομηνία παραπομπής στη Μόνιμη Επιτροπή, η Μόνιμη Επιτροπή δεν έχει αποφασίσει, η Εποπτεύουσα Αρχή της ΕΖΕΣ εγκρίνει τα προτεινόμενα μέτρα.Άρθρο 5 Η παρούσα απόφαση εφαρμόζεται άμεσα.Άρθρο 6 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 10 Ιανουαρίου 1994.Για τη Μόνιμη ΕπιτροπήΟ ΠρόεδροςAntti SATULI(1) ΕΕ αριθ. L 197 της 18. 7. 1987, σ. 33.


title: Απόφαση της Επιτροπής, της 17ης Ιουνίου 2011 , για την τροποποίηση της απόφασης της Επιτροπής, της 16ης Δεκεμβρίου 2008 , σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών

text:
               21.6.2011

               EL

               Επίσημη Εφημερίδα της Ευρωπαϊκής Ένωσης

               C 180/11

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Ιουνίου 2011
   για την τροποποίηση της απόφασης της Επιτροπής, της 16ης Δεκεμβρίου 2008, σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών
   2011/C 180/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (1),
   Έχοντας υπόψη τον κανονισμό (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (2),
   Εκτιμώντας τα ακόλουθα:

               (1)

               Η απόφαση της Επιτροπής, της 16ης Δεκεμβρίου 2008, σχετικά με το σύστημα έγκαιρης προειδοποίησης (ΣΕΠ) το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών, περιλαμβάνει στον ορισμό του αρμόδιου για τους σκοπούς της απόφασης κύριου διατάκτη, όπως προβλέπεται στο άρθρο 2 της εν λόγω απόφασης, τον δευτερεύοντα διατάκτη σύμφωνα με το άρθρο 59 του δημοσιονομικού κανονισμού, ο οποίος θα ασκεί καθήκοντα διευθυντή.

               (2)

               Δεδομένου ότι οι επικεφαλής των αντιπροσωπειών της Ένωσης δύνανται να ενεργούν ως δευτερεύοντες διατάκτες για την εκτέλεση των πιστώσεων που τους έχουν μεταβιβασθεί από το τμήμα «Επιτροπή» του προϋπολογισμού, είναι σκόπιμο να περιληφθούν στον ορισμό του αρμόδιου κύριου διατάκτη, για τη λήψη της απόφασης σχετικά με το ΣΕΠ, ως δευτερεύοντες διατάκτες της Επιτροπής.

         ΑΠΟΦΑΣΙΖΕΙ:
   Άρθρο 1
   Η απόφαση της Επιτροπής, της 16ης Δεκεμβρίου 2008, σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών, τροποποιείται ως εξής:
   Η δεύτερη περίπτωση του άρθρου 2 αντικαθίσταται από το ακόλουθο κείμενο:

      «—   “αρμόδιος κύριος διατάκτης”: οι κύριοι διατάκτες της Επιτροπής, κατά την έννοια του άρθρου 59 του δημοσιονομικού κανονισμού, οι οποίοι είναι αρμόδιοι δυνάμει του εσωτερικού κανονισμού που διέπει την εκτέλεση του γενικού προϋπολογισμού των Ευρωπαϊκών Κοινοτήτων (καλούμενου εφεξής “προϋπολογισμός”), συμπεριλαμβανομένων των διευθυντών εκτελεστικών οργανισμών, των ασκούντων καθήκοντα διευθυντή δευτερευόντων διατακτών κατά την έννοια του άρθρου 59 του δημοσιονομικού κανονισμού, καθώς και των επικεφαλής των αντιπροσωπειών της Ένωσης, εφόσον ενεργούν ως δευτερεύοντες διατάκτες της Επιτροπής, σύμφωνα με το άρθρο 59 δεύτερο εδάφιο του δημοσιονομικού κανονισμού».

   Άρθρο 2
   Η παρούσα απόφαση εφαρμόζεται από την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.
   Επισυνάπτεται στον εσωτερικό κανονισμό που διέπει την εκτέλεση του γενικού προϋπολογισμού των Ευρωπαϊκών Κοινοτήτων.

      Βρυξέλλες, 17 Ιουνίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 248 της 16.9.2002, σ. 1.

      (2)  ΕΕ L 78 της 19.3.2008, σ. 1.


title: 2014/32/ΕΕ: Απόφαση της Ευρωπαϊκής Κεντρικής Τράπεζας, της 29ης Αυγούστου 2013 , σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ (ΕΚΤ/2013/30)

text:
               21.1.2014

               EL

               Επίσημη Εφημερίδα της Ευρωπαϊκής Ένωσης

               L 16/61

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 29ης Αυγούστου 2013
   σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ
   (ΕΚΤ/2013/30)
   (2014/32/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 28.3,
   Εκτιμώντας τα ακόλουθα:

               (1)

               Η απόφαση ΕΚΤ/2013/19, της 21ης Ιουνίου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ (1) καθόρισε τους όρους και το ύψος της υποχρέωσης των εθνικών κεντρικών τραπεζών (ΕθνΚΤ) των κρατών μελών με νόμισμα το ευρώ (εφεξής οι «ΕθνΚΤ της ζώνης του ευρώ») να καταβάλουν το κεφάλαιο της Ευρωπαϊκής Κεντρικής Τράπεζας (ΕΚΤ) την 1η Ιουλίου 2013.

               (2)

               Η απόφαση ΕΚΤ/2013/28, της 29ης Αυγούστου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2) προβλέπει την προσαρμογή της κλείδας κατανομής για την εγγραφή στο κεφάλαιο της ΕΚΤ (εφεξής η «κλείδα κατανομής») σύμφωνα με το άρθρο 29.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας και θεσπίζει, με ισχύ από την 1η Ιανουαρίου 2014, τις νέες σταθμίσεις που αποδίδονται σε κάθε εθνική κεντρική τράπεζα στην προσαρμοσμένη κλείδα κατανομής (εφεξής οι «σταθμίσεις στηνν κλείδα κατανομής»).

               (3)

               Από την 1η Ιανουαρίου 2014 το εγγεγραμμένο κεφάλαιο της ΕΚΤ θα ανέρχεται σε 10 825 007 069,61 ευρώ.

               (4)

               Η προσαρμογή της κλείδας κατανομής για την εγγραφή στο κεφάλαιο της ΕΚΤ απαιτεί την έκδοση νέας απόφασης της ΕΚΤ, η οποία να καταργεί την απόφαση ΕΚΤ/2013/19 με ισχύ από την 1η Ιανουαρίου 2014 και να καθορίζει τους όρους και το ύψος της υποχρέωσης των ΕθνΚΤ της ζώνης του ευρώ να καταβάλουν το κεφάλαιο της ΕΚΤ με ισχύ από την 1η Ιανουαρίου 2014.

               (5)

               Σύμφωνα με το άρθρο 1 της απόφασης 2013/387/ΕΕ του Συμβουλίου, της 9ης Ιουλίου 2013, σχετικά με την υιοθέτηση του ευρώ από τη Λετονία την 1η Ιανουαρίου 2014 (3), κατά τα οριζόμενα στο άρθρο 140 παράγραφος 2 της Συνθήκης για τη Λειτουργία της Ευρωπαϊκής Ένωσης, η Λετονία πληροί τις αναγκαίες προϋποθέσεις για την υιοθέτηση του ευρώ και η παρέκκλιση υπέρ αυτής κατά το άρθρο 4 της πράξης προσχώρησης του 2003 (4) καταργείται με ισχύ από την 1η Ιανουαρίου 2014.

               (6)

               Η υποχρέωση της Latvijas Banka να καταβάλει το υπόλοιπο μερίδιο συμμετοχής για την εγγραφή της στο κεφάλαιο της ΕΚΤ από την 1η Ιανουαρίου 2014, λαμβανομένης υπόψη της αναπροσαρμοσμένης κλείδας κατανομής, θα καθοριστεί με χωριστή απόφαση του διοικητικού συμβουλίου σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από τη Latvijas Banka,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ύψος και μορφή εγγεγραμμένου και καταβεβλημένου κεφαλαίου
   Κάθε ΕθνΚΤ της ζώνης του ευρώ καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2014.
   Λαμβανομένων υπόψη των σταθμίσεων στην κλείδα κατανομής που καθορίζονται στο άρθρο 2 της απόφασης ΕΚΤ/2013/28, σε κάθε ΕθνΚΤ της ζώνης του ευρώ αντιστοιχεί το συνολικό ποσό εγγεγραμμένου και καταβεβλημένου κεφαλαίου που αναγράφεται παραπλεύρως της επωνυμίας της στον πίνακα που ακολουθεί:

               ΕθνΚΤ ζώνης ευρώ

               Ποσά σε ευρώ

               Nationale Bank van België/Banque Nationale de Belgique

               268 222 025,17

               Deutsche Bundesbank

               1 948 208 997,34

               Eesti Pank

               20 870 613,63

               Banc Ceannais na hÉireann/Central Bank of Ireland

               125 645 857,06

               Τράπεζα της Ελλάδος

               220 094 043,74

               Banco de España

               957 028 050,02

               Banque de France

               1 534 899 402,41

               Banca d’Italia

               1 332 644 970,33

               Κεντρική Τράπεζα της Κύπρου

               16 378 235,70

               Latvijas Banka

               30 537 344,94

               Banque centrale du Luxembourg

               21 974 764,35

               Bank Ċentrali ta’ Malta/Central Bank of Malta

               7 014 604,58

               De Nederlandsche Bank

               433 379 158,03

               Oesterreichische Nationalbank

               212 505 713,78

               Banco de Portugal

               188 723 173,25

               Banka Slovenije

               37 400 399,43

               Národná banka Slovenska

               83 623 179,61

               Suomen Pankki

               136 005 388,82

         Άρθρο 2
   Αναπροσαρμογή καταβεβλημένου κεφαλαίου
   1.   Κάθε ΕθνΚΤ της ζώνης του ευρώ, δεδομένου ότι έχει ήδη καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ ως είχε έως την 31η Δεκεμβρίου 2013, βάσει της απόφασης ΕΚΤ/2013/19, εξαιρουμένης της Latvijas Banka, μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1. Η καταβολή κεφαλαίου από τη Latvijas Banka θα ρυθμιστεί με χωριστή απόφαση του διοικητικού συμβουλίου.
   2.   Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2013/29, της 29ης Αυγούστου 2013, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (5).
   Άρθρο 3
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την 1η Ιανουαρίου 2014.
   2.   Η απόφαση ΕΚΤ/2013/19 καταργείται από την 1η Ιανουαρίου 2014.
   3.   Κάθε αναφορά στην απόφαση ΕΚΤ/2013/19 θεωρείται ότι γίνεται στην παρούσα απόφαση.

      Φρανκφούρτη, 29 Αυγούστου 2013.

            Ο Πρόεδρος της ΕΚΤ

         Mario DRAGHI

      (1)  ΕΕ L 187 της 6.7.2013, σ. 23.

      (2)  Βλέπε σελίδα 53 της παρούσας Επίσημης Εφημερίδας.

      (3)  ΕΕ L 195 της 18.7.2013, σ. 24.

      (4)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      (5)  Βλέπε σελίδα 55 της παρούσας Επίσημης Εφημερίδας.


               23.12.2015

               EL

               Επίσημη Εφημερίδα της Ευρωπαϊκής Ένωσης

               C 434/156

         P7_TA(2012)0502
   Κανονισμός του ΕΚ: τροποποίηση του άρθρου 123 του Κανονισμού σχετικά με τις γραπτές δηλώσεις και του άρθρου 42 του Κανονισμού σχετικά με τις νομοθετικές πρωτοβουλίες
   Απόφαση του Ευρωπαϊκού Κοινοβουλίου της 13ης Δεκεμβρίου 2012 σχετικά με την τροποποίηση των άρθρων 123 και 42 του Κανονισμού του Κοινοβουλίου: γραπτές δηλώσεις και νομοθετικές πρωτοβουλίες (2011/2058(REG))
   (2015/C 434/20)

      Το Ευρωπαϊκό Κοινοβούλιο,

               —

               έχοντας υπόψη την επιστολή του Προέδρου του της 11ης Νοεμβρίου 2010,

               —

               έχοντας υπόψη τη μελέτη του θεματικού του τμήματος με τον τίτλο «Οι γραπτές δηλώσεις στο Ευρωπαϊκό Κοινοβούλιο — Επανεξέταση της διαδικασίας και αντίκτυπος» (PE 462.424),

               —

               έχοντας υπόψη τα άρθρα 211 και 212 του Κανονισμού του,

               —

               έχοντας υπόψη την έκθεση της Επιτροπής Συνταγματικών Υποθέσεων (A7-0242/2012),

         Εκτιμώντας τα ακόλουθα:

               A.

               το Κοινοβούλιο έχει διευρύνει σημαντικά τις εξουσίες του στο πέρασμα των χρόνων, αποκτώντας ουσιαστικά εργαλεία που του επιτρέπουν να επηρεάζει τη διαδικασία λήψης αποφάσεων της Ευρωπαϊκής Ένωσης στις περισσότερες από τις δραστηριότητες της Ένωσης·

               B.

               τα θεσμικά όργανα στα οποία απευθύνεται γραπτή δήλωση θα πρέπει να εξασφαλίζουν ότι δίνεται η κατάλληλη συνέχεια σε αυτή·

               Γ.

               οι γραπτές δηλώσεις χρησιμεύουν ως χρήσιμο όχημα για την έγερση θεμάτων ιδιαίτερου ενδιαφέροντος για τους πολίτες της Ένωσης·

               Δ.

               οι γραπτές δηλώσεις χρησιμοποιούνται τακτικά αλλά όχι σε πολύ μεγάλους αριθμούς· μόνο ένα μικρό ποσοστό τους λαμβάνει την απαιτούμενη στήριξη μιας πλειοψηφίας των μελών που συνθέτουν το Κοινοβούλιο·

               Ε.

               η πλειοψηφία των γραπτών δηλώσεων ακυρώνεται ύστερα από την περίοδο που ορίζεται στον Κανονισμό·

               ΣΤ.

               η πλειοψηφία των εγκρινόμενων γραπτών δηλώσεων απευθύνεται στην Επιτροπή, η οποία αναγνωρίζεται ως το μόνο θεσμικό όργανο που έχει απαντήσει στα ζητήματα που εγείρονται σε αυτές·

               Ζ.

               οι απαντήσεις αυτές περιορίζονται, στις περισσότερες περιπτώσεις, σε τρέχουσες δραστηριότητες της Επιτροπής και μόνο σε εξαιρετικές περιπτώσεις αφορούν μια συγκεκριμένη δραστηριότητα η οποία αποβλέπει στο να δώσει συνέχεια σε μια γραπτή δήλωση·

               H.

               υπό το φως των αυξανόμενων προνομίων του Κοινοβουλίου, καθώς και της εισαγωγής της πρωτοβουλίας ευρωπαίων πολιτών, η σημασία των γραπτών δηλώσεων έχει μεταβληθεί, μολονότι αυτές μπορούν πάντα να αποτελέσουν ένα χρήσιμο εργαλείο που επιτρέπει στους βουλευτές να αυξήσουν την ευαισθητοποίηση σε ζητήματα δημόσιου ενδιαφέροντος·

               Θ.

               οι γραπτές δηλώσεις έχουν έναν πολύ περιορισμένο αντίκτυπο, τόσο από την άποψη του καθορισμού της ημερήσιας διάταξης όσο και ως προς τον επηρεασμό των αποφάσεων που λαμβάνουν τα θεσμικά όργανα, και μπορούν να δώσουν μια παραπλανητική εντύπωση όσον αφορά την αποτελεσματικότητά τους· ωστόσο, όταν χρησιμοποιούνται σωστά, διατηρούν την αξία τους ως δημοφιλές μέσο ενημερωτικής εκστρατείας· για προτάσεις που απαιτούν νομοθετική δράση, θα πρέπει να χρησιμοποιείται το άρθρο 42 παράγραφος 2 δίνοντας στους επιμέρους βουλευτές μια πραγματική ευκαιρία να επηρεάσουν τη νομοθεσία της Ένωσης και να ενσωματώσουν μια δεδομένη πρόταση στο έργο των κοινοβουλευτικών επιτροπών·

               Ι.

               η ποιότητα και η σημασία ορισμένων γραπτών δηλώσεων, και ιδίως η αντιστοιχία τους με τις αρμοδιότητες της Ένωσης όπως ορίζονται στον Τίτλο Ι του Μέρους Ι της Συνθήκης για τη λειτουργία της Ευρωπαϊκής Ένωσης, μπορεί να είναι απογοητευτική· συνεπώς, κατά την προσεχή κοινοβουλευτική περίοδο, το Κοινοβούλιο θα μπορούσε να αξιολογήσει τον αντίκτυπο των νέων διατάξεων του Κανονισμού του όσον αφορά τις γραπτές δηλώσεις και να εξετάσει την αποτελεσματικότητά τους·

               1.

               αποφασίζει να επιφέρει στον Κανονισμό τις ακόλουθες τροποποιήσεις·

               2.

               υποστηρίζει την άποψη ότι τα θεσμικά όργανα στα οποία απευθύνεται γραπτή δήλωση θα πρέπει να ενημερώνουν το Κοινοβούλιο σχετικά με τη συνέχεια που σκοπεύουν να δώσουν εντός τριών μηνών από την παραλαβή της εν λόγω δήλωσης· προτίθεται, ωστόσο, να επιδιώξει συμφωνία με την Επιτροπή σχετικά με την αρχή αυτή με την ευκαιρία των προσεχών διαπραγματεύσεων για την αναθεώρηση της συμφωνίας-πλαισίου για τις σχέσεις μεταξύ του Ευρωπαϊκού Κοινοβουλίου και της Ευρωπαϊκής Επιτροπής·

               3.

               επισημαίνει ότι οι τροποποιήσεις θα τεθούν σε ισχύ την πρώτη ημέρα της προσεχούς περιόδου συνόδου·

               4.

               επιδοκιμάζει την απόφαση του Προεδρείου να περιορίσει την εκτενή προώθηση των γραπτών δηλώσεων, επιτρέποντας με τον τρόπο αυτό την απρόσκοπτη πρόσβαση των βουλευτών στην αίθουσα του Κοινοβουλίου·

               5.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή, προς ενημέρωση.

      Τροπολογία 6

      Κανονισμός του Ευρωπαϊκού Κοινοβουλίου

      Άρθρο 42 — παράγραφοι 2 και 3

                  Ισχύον κείμενο

                  Τροπολογία

               2.   Κάθε βουλευτής μπορεί να υποβάλει πρόταση για πράξη της Ένωσης στο πλαίσιο του δικαιώματος πρωτοβουλίας του Κοινοβουλίου κατά το άρθρο 225 της Συνθήκης για τη λειτουργία της Ευρωπαϊκής Ένωσης.

               2.   Κάθε βουλευτής μπορεί να υποβάλει πρόταση για πράξη της Ένωσης στο πλαίσιο του δικαιώματος πρωτοβουλίας του Κοινοβουλίου κατά το άρθρο 225 της Συνθήκης για τη λειτουργία της Ευρωπαϊκής Ένωσης.
                     Η πρόταση αυτή μπορεί να κατατεθεί από κοινού από 10 το πολύ βουλευτές. Η πρόταση καθορίζει τη νομική της βάση και μπορεί να συνοδεύεται από αιτιολογική έκθεση το πολύ 150 λέξεων.

               3.   Η πρόταση υποβάλλεται στον Πρόεδρο, ο οποίος τη διαβιβάζει
                     προς εξέταση
                   στην αρμόδια επιτροπή. Πριν τη διαβίβαση, η πρόταση μεταφράζεται σε όσες επίσημες γλώσσες κρίνει αναγκαίες ο πρόεδρος της εν λόγω επιτροπής, προκειμένου να καταστεί δυνατή η συνοπτική εξέταση. Η επιτροπή αποφασίζει για την περαιτέρω διαδικασία εντός τριών μηνών από της διαβιβάσεως και κατόπιν ακροάσεως
                     του συντάκτη
                   της πρότασης.

               3.   Η πρόταση υποβάλλεται στον Πρόεδρο, ο οποίος
                     ελέγχει κατά πόσον πληρούνται οι νόμιμες απαιτήσεις. Ο Πρόεδρος μπορεί να διαβιβάσει την πρόταση προς γνωμοδότηση σχετικά με την καταλληλότητα της νομικής της βάσης στην επιτροπή που είναι αρμόδια για τον έλεγχο αυτό. Εάν ο Πρόεδρος κρίνει την πρόταση παραδεκτή, την ανακοινώνει στην ολομέλεια και
                   τη διαβιβάζει στην αρμόδια επιτροπή.

               Πριν τη διαβίβαση
                     στην αρμόδια επιτροπή
                  , η πρόταση μεταφράζεται σε όσες επίσημες γλώσσες κρίνει αναγκαίες ο πρόεδρος της εν λόγω επιτροπής, προκειμένου να καταστεί δυνατή η συνοπτική εξέταση.

                     Η επιτροπή μπορεί να συστήσει στον Πρόεδρο να θέσει την πρόταση προς υπογραφή από οιονδήποτε βουλευτή, υπό την επιφύλαξη των όρων και προθεσμιών που τίθενται στο άρθρο 123 παράγραφος 1α, στο άρθρο 123 παράγραφος 2 και στο άρθρο 123 παράγραφος 5.

                     Εάν η επιτροπή αποφασίσει να υποβάλει την πρόταση στο Κοινοβούλιο κατά τη διαδικασία του άρθρου 48, το όνομα του συντάκτη
                   της πρότασης
                     σημειώνεται
                   στον τίτλο της έκθεσης.

                     Εφόσον η πρόταση αυτή υπογραφεί από την πλειοψηφία των βουλευτών που απαρτίζουν το Κοινοβούλιο, θεωρείται ότι η Διάσκεψη των Προέδρων έχει παράσχει άδεια για την εκπόνηση έκθεσης επί της πρότασης. Η επιτροπή εκπονεί έκθεση σύμφωνα με το άρθρο 48, ύστερα από ακρόαση των συντακτών της πρότασης.

                     Εφόσον μια πρόταση δεν υποβληθεί για πρόσθετες υπογραφές ή δεν υπογραφεί από την πλειοψηφία των βουλευτών που απαρτίζουν το Κοινοβούλιο,
                   η
                     αρμόδια
                   επιτροπή αποφασίζει για την περαιτέρω διαδικασία εντός τριών μηνών από τη διαβίβαση και κατόπιν ακροάσεως
                     των συντακτών
                   της πρότασης.

                     Τα ονόματα των συντακτών
                   της πρότασης
                     αναφέρονται
                   στον τίτλο της έκθεσης.

      Τροπολογία 1

      Κανονισμός του Ευρωπαϊκού Κοινοβουλίου

      Άρθρο 123 — παράγραφος 1

                  Ισχύον κείμενο

                  Τροπολογία

               1.
                     Το πολύ πέντε
                   βουλευτές μπορούν να υποβάλουν γραπτή δήλωση 200 λέξεων το πολύ, η οποία αφορά θέμα που εμπίπτει στις αρμοδιότητες της Ευρωπαϊκής Ένωσης
                     και δεν αφορά ζητήματα που αποτελούν αντικείμενο τρέχουσας νομοθετικής διαδικασίας
                  .
                     Την
                   άδεια
                     χορηγεί
                   ο Πρόεδρος
                     κατά περίπτωση.
                   Οι γραπτές δηλώσεις τυπώνονται στις επίσημες γλώσσες και διανέμονται. Περιλαμβάνονται σε πρωτόκολλο, με τα ονόματα των προσυπογραφόντων. Το πρωτόκολλο αυτό είναι δημόσιο και
                     τηρείται, κατά τη διάρκεια των περιόδων συνόδου, έξω από την είσοδο της αίθουσας συνεδριάσεων Ολομέλειας και, μεταξύ των περιόδων συνόδου, σε κατάλληλο χώρο που προσδιορίζει το Σώμα των Κοσμητόρων
                  .

               1.
                     Τουλάχιστον 10
                   βουλευτές
                     από τρεις τουλάχιστον πολιτικές ομάδες
                   μπορούν να υποβάλουν γραπτή δήλωση 200 λέξεων το πολύ, η οποία αφορά
                     αποκλειστικά
                   θέμα που εμπίπτει στις αρμοδιότητες της Ευρωπαϊκής Ένωσης.
                     Το περιεχόμενο της δήλωσης αυτής δεν μπορεί να υπερβαίνει το πλαίσιο δήλωσης.

                     Ειδικότερα, η δήλωση δεν μπορεί να ζητεί οιαδήποτε νομοθετική δράση, να περιέχει οιαδήποτε απόφαση επί θεμάτων των οποίων η έγκριση αποτελεί αντικείμενο ειδικών διαδικασιών και αρμοδιοτήτων σύμφωνα με τους όρους του παρόντος Κανονισμού ή να πραγματεύεται το θέμα εν εξελίξει διαδικασίας στο Κοινοβούλιο.

                     1a.

                     Η
                   άδεια
                     περαιτέρω ενεργειών αποτελεί αντικείμενο αιτιολογημένης απόφασης που λαμβάνει
                   ο Πρόεδρος
                     σύμφωνα με την παράγραφο 1 για κάθε συγκεκριμένη περίπτωση.
                   Οι γραπτές δηλώσεις
                     δημοσιεύονται
                   στις επίσημες γλώσσες
                     στην ιστοσελίδα του Κοινοβουλίου
                   και διανέμονται
                     ηλεκτρονικά σε όλους τους βουλευτές
                  . Καταχωρίζονται σε
                     ηλεκτρονικό
                   πρωτόκολλο, με τα ονόματα των προσυπογραφόντων. Το πρωτόκολλο αυτό είναι δημόσιο και
                     προσβάσιμο μέσω της ιστοσελίδας του Κοινοβουλίου. Αντίγραφα των γραπτών δηλώσεων με τις υπογραφές θα τηρεί και ο Πρόεδρος.

      Τροπολογία 2

      Κανονισμός του Ευρωπαϊκού Κοινοβουλίου

      Άρθρο 123 — παράγραφος 2

                  Ισχύον κείμενο

                  Τροπολογία

               2.   Κάθε βουλευτής μπορεί να προσυπογράψει δήλωση καταχωρισμένη στο πρωτόκολλο.

               2.   Κάθε βουλευτής μπορεί να προσυπογράψει δήλωση καταχωρισμένη στο
                     ηλεκτρονικό
                   πρωτόκολλο.
                     Η υπογραφή αυτή μπορεί να αποσυρθεί ανά πάσα στιγμή πριν από το τέλος περιόδου τριών μηνών από την καταχώριση της δήλωσης στο πρωτόκολλο. Στις περιπτώσεις αυτές, δεν θα επιτρέπεται στον ενεχόμενο βουλευτή να προσυπογράψει εκ νέου τη δήλωση.

      Τροπολογία 7

      Κανονισμός του Ευρωπαϊκού Κοινοβουλίου

      Άρθρο 123 — παράγραφος 3

                  Ισχύον κείμενο

                  Τροπολογία

               3.   Όταν δήλωση προσυπογράφεται από την πλειοψηφία των μελών που το
                     απαρτίζουν
                  , ο Πρόεδρος ενημερώνει το Κοινοβούλιο
                     και καταχωρίζει
                   τα ονόματα των προσυπογραφόντων
                     στα Συνοπτικά Πρακτικά και τη δήλωση ως εγκριθέν κείμενο
                  .

               3.   Όταν
                     , στο τέλος μιας περιόδου τριών μηνών από την καταχώρισή της στο πρωτόκολλο, μια
                   δήλωση προσυπογράφεται από την πλειοψηφία των μελών που
                     απαρτίζουν
                   το
                     Κοινοβούλιο
                  , ο Πρόεδρος ενημερώνει
                     σχετικώς
                   το Κοινοβούλιο
                     . Χωρίς να δεσμεύει το Κοινοβούλιο, η δήλωση καταχωρίζεται στα πρακτικά με
                   τα ονόματα των προσυπογραφόντων.

      Τροπολογία 4

      Κανονισμός του Ευρωπαϊκού Κοινοβουλίου

      Άρθρο 123 — παράγραφος 4 α (νέα)

                  Ισχύον κείμενο

                  Τροπολογία

                     4a.

                     Όταν τα θεσμικά όργανα στα οποία απευθύνεται η δήλωση που έχει εγκριθεί δεν ενημερώνουν το Κοινοβούλιο σχετικά με τη συνέχεια που προτίθενται να δώσουν εντός τριών μηνών από την παραλαβή του, το θέμα αυτό εγγράφεται, μετά από αίτηση ενός από τους συντάκτες της δήλωσης, στην ημερήσια διάταξη προσεχούς συνεδρίασης της αρμόδιας επιτροπής.

      Τροπολογία 5

      Κανονισμός του Ευρωπαϊκού Κοινοβουλίου

      Άρθρο 123 — παράγραφος 5

                  Ισχύον κείμενο

                  Τροπολογία

               5.   Γραπτή δήλωση που παρέμεινε πλέον των τριών μηνών στο πρωτόκολλο και δεν έχει υπογραφεί από το ήμισυ τουλάχιστον των βουλευτών που απαρτίζουν το Κοινοβούλιο καθίσταται άκυρη.

               5.   Γραπτή δήλωση που παρέμεινε πλέον των τριών μηνών στο πρωτόκολλο και δεν έχει υπογραφεί από το ήμισυ τουλάχιστον των βουλευτών που απαρτίζουν το Κοινοβούλιο καθίσταται άκυρη
                     , χωρίς να υπάρχει καμία δυνατότητα παράτασης της τρίμηνης αυτής περιόδου
                  .


title: Απόφαση 2009/906/ΚΕΠΠΑ του Συμβουλίου, της 8ης Δεκεμβρίου 2009 , σχετικά με την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ)

text:
               9.12.2009

               EL

               Επίσημη Εφημερίδα της Ευρωπαϊκής Ένωσης

               L 322/22

      ΑΠΌΦΑΣΗ 2009/906/ΚΕΠΠΑ ΤΟΥ ΣΥΜΒΟΥΛΊΟΥ

   της 8ης Δεκεμβρίου 2009
   σχετικά με την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση και ιδίως τα άρθρα 28 και 43 παράγραφος 2,
   Εκτιμώντας τα ακόλουθα:

               (1)

               Στις 19 Νοεμβρίου 2007 το Συμβούλιο θέσπισε την κοινή δράση 2007/749/ΚΕΠΠΑ για την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ) (1). Η εν λόγω κοινή δράση λήγει στις 31 Δεκεμβρίου 2009.

               (2)

               Η δομή διοίκησης και ελέγχου της EUPM δεν πρέπει να θίγει τις συμβατικές υποχρεώσεις του Αρχηγού αποστολής προς την Επιτροπή για την εκτέλεση του προϋπολογισμού της EUPM.

               (3)

               Το κέντρο επιφυλακής θα πρέπει να ενεργοποιηθεί για την EUPM

               (4)

               H EUPM διεξάγεται στα πλαίσια κατάστασης που ενδέχεται να επιδεινωθεί και να βλάψει τους στόχους της Κοινής Εξωτερικής Πολιτικής και Πολιτικής Ασφάλειας όπως εκτίθενται στο άρθρο 21 της συνθήκης για την Ευρωπαϊκή Ένωση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΑΦΑΣΗ:
   Άρθρο 1
   Αποστολή
   1.   Η Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ), η οποία θεσπίστηκε με την κοινή δράση 2002/210/ΚΕΠΠΑ (2) παρατείνεται από 1ης Ιανουαρίου 2010.
   2.   Η EUPM λειτουργεί σύμφωνα με την περιγραφή της αποστολής του άρθρου 2 και εκτελεί τα βασικά καθήκοντά της σύμφωνα με το άρθρο 3.
   Άρθρο 2
   Περιγραφή της αποστολής
   Ως μέρος της γενικής προσέγγισης του κράτους δικαίου στη Βοσνία-Ερζεγοβίνη και στην ευρύτερη περιοχή, η EUPM, ενώ διατηρεί τις ελάχιστες ικανότητες στους τομείς της μεταρρύθμισης και λογοδοσίας της αστυνομίας παρέχει καταρχήν υποστήριξη στις αρμόδιες υπηρεσίες επιβολής του νόμου της ΒΑ στον τομέα της καταπολέμησης του οργανωμένου εγκλήματος και της διαφθοράς, με επίκεντρο τις αρχές επιβολής του νόμου σε κρατικό επίπεδο, την ενίσχυση των σχέσεων μεταξύ αστυνομίας και εισαγγελικών αρχών και την περιφερειακή και διεθνή συνεργασία.
   Η EUPM παρέχει επιχειρησιακές συμβουλές στον ειδικό εκπρόσωπο της ΕΕ (EUSR) ώστε να τον υποστηρίζει στο ρόλο του. Μέσω του έργου της και του δικτύου της στο εσωτερικό της χώρας, η EUPM συμβάλλει στις ευρύτερες προσπάθειες με σκοπό να εξασφαλιστεί ότι η ΕΕ ενημερώνεται πλήρως σχετικά με τις εξελίξεις στη ΒΑ.
   Η EUPM λειτουργεί με βάση τους γενικούς στόχους του παραρτήματος 11 της γενικής συμφωνίας-πλαίσιο για την ειρήνη στη Βοσνία-Ερζεγοβίνη και ο στόχος της υποστηρίζεται από τα μέσα της Ευρωπαϊκής Κοινότητας.
   Άρθρο 3
   Βασικά καθήκοντα της αποστολής
   Για την επιτυχία της αποστολής, τα βασικά καθήκοντα της EUPM είναι τα εξής:

               1.

               Να ενισχύει την επιχειρησιακή ικανότητα και τις κοινές δυνατότητες των υπηρεσιών επιβολής του νόμου που ασχολούνται με την καταπολέμηση του οργανωμένου εγκλήματος και της διαφθοράς.

               2.

               Να επικουρεί και να παρέχει στήριξη προς το σχεδιασμό και τη διεξαγωγή ερευνών στα πλαίσια της καταπολέμησης του οργανωμένου εγκλήματος και της διαφθοράς με συστηματικό τρόπο.

               3.

               Να επικουρεί και να προάγει την ανάπτυξη στη ΒΑ ικανοτήτων συλλογής πληροφοριών σε ποινικά θέματα.

               4.

               Να ενισχύει τη συνεργασία μεταξύ της αστυνομίας και των εισαγγελικών αρχών.

               5.

               Να ενισχύει τη συνεργασία μεταξύ της αστυνομίας και του σωφρονιστικού συστήματος.

               6.

               Να συμβάλλει στην εξασφάλιση κατάλληλου επιπέδου απόδοσης ευθυνών.

         Άρθρο 4
   Δομή της αποστολής
   1.   Η διάρθρωση της EUPM περιλαμβάνει:

               α)

               κεντρικό αρχηγείο στο Σεράγεβο, αποτελούμενο από τον Αρχηγό αποστολής και το προσωπικό που προβλέπει το σχέδιο επιχειρήσεων (OPLAN),

               β)

               τέσσερα περιφερειακά γραφεία στο Σεράγεβο, την Μπάνια Λούκα, το Μόσταρ και την Τούζλα.

               γ)

               συστέγαση με τις σχετικές υπηρεσίες επιβολής του νόμου που συμμετέχουν στην καταπολέμηση του οργανωμένου εγκλήματος και της διαφθοράς σε επίπεδο ανώτερης διοίκησης και άλλο επίπεδο που μπορεί να κριθεί απαραίτητο (Κρατική Υπηρεσία Έρευνας και Προστασίας, Αστυνομία Συνόρων, Αρχή Έμμεσης Φορολογίας, Διεύθυνση Συντονισμού της Αστυνομίας, Κρατική Εισαγγελική Υπηρεσία κ.λπ.).

         2.   Τα στοιχεία αυτά αναπτύσσονται με περαιτέρω λεπτομερείς ρυθμίσεις στο OPLAN. Το Συμβούλιο εγκρίνει την CONOPS (αρχική ιδέα ενέργειας των επιχειρήσεων) και το OPLAN.
   Άρθρο 5
   Διοικητής Μη Στρατιωτικών Επιχειρήσεων
   1.   Ο Διευθυντής της Μη Στρατιωτικής Ικανότητας Σχεδιασμού και Διεξαγωγής Επιχειρήσεων (CPCC) αναλαμβάνει καθήκοντα Διοικητή Μη Στρατιωτικών Επιχειρήσεων για την EUPM.
   2.   Ο Διοικητής Μη Στρατιωτικών Επιχειρήσεων, υπό τον πολιτικό έλεγχο και τη στρατηγική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία του Υπάτου Εκπροσώπου της Ένωσης για τις Εξωτερικές Υποθέσεις και την Πολιτική Ασφαλείας (ΥΕ) ασκεί τη διοίκηση και τον έλεγχο της EUPM σε στρατηγικό επίπεδο.
   3.   Ο Διοικητής Μη Στρατιωτικών Επιχειρήσεων εξασφαλίζει την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, μεταξύ άλλων μέσω της έκδοσης των κατάλληλων εντολών στο στρατηγικό επίπεδο προς τον Αρχηγό αποστολής, στον οποίο παρέχει συμβουλές και τεχνική υποστήριξη.
   4.   Το αποσπασμένο προσωπικό παραμένει πλήρως υπό τις εντολές των εθνικών αρχών του κράτους ή θεσμικού οργάνου της ΕΕ από το οποίο αποσπάστηκε. Οι εθνικές αρχές μεταβιβάζουν τον επιχειρησιακό έλεγχο (OPCON) του προσωπικού τους, των ομάδων και των μονάδων τους στο Διοικητή Μη Στρατιωτικών Επιχειρήσεων.
   5.   Ο Διοικητής Μη Στρατιωτικών Επιχειρήσεων είναι ο μόνος υπεύθυνος να εξασφαλίζει ότι η ΕΕ ασκεί δεόντως το καθήκον επιμέλειας.
   6.   Ο Διοικητής Μη Στρατιωτικών Επιχειρήσεων και ο EUSR διαβουλεύονται μεταξύ τους όποτε αυτό κρίνεται σκόπιμο.
   Άρθρο 6
   Αρχηγός αποστολής
   1.   O Αρχηγός αποστολής είναι υπεύθυνος να διοικεί και να ελέγχει την EUPM στο θέατρο των επιχειρήσεων.
   2.   Ο Αρχηγός αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του Αρχηγού Μη Στρατιωτικών Επιχειρήσεων. Επίσης είναι υπεύθυνος για τη διοίκηση και τη διοικητική μέριμνα επί των περιουσιακών στοιχείων, των πόρων και των πληροφοριών που τίθενται στη διάθεση της EUPM.
   3.   O Αρχηγός αποστολής εκδίδει εντολές προς το σύνολο του προσωπικού της EUPM με στόχο την αποτελεσματική διεξαγωγή της EUPM στο θέατρο των επιχειρήσεων, αναλαμβάνοντας τον συντονισμό και την καθημερινή διαχείριση της EUPM σύμφωνα με τις εντολές σε στρατηγικό επίπεδο του Διοικητή Μη Στρατιωτικών Επιχειρήσεων.
   4.   Ο Αρχηγός αποστολής είναι υπεύθυνος για την εκτέλεση του προϋπολογισμού της EUPM. Προς τούτο, ο Αρχηγός αποστολής υπογράφει σύμβαση με την Ευρωπαϊκή Επιτροπή.
   5.   Ο Αρχηγός αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από την οικεία εθνική αρχή ή την αρμόδια αρχή της ΕΕ.
   6.   Ο Αρχηγός αποστολής εκπροσωπεί την EUPM στην περιοχή επιχειρήσεων και εξασφαλίζει την κατάλληλη προβολή της EUPM.
   7.   Ο Αρχηγός αποστολής συντονίζεται, οσάκις απαιτείται, με άλλους επιτόπιους φορείς της ΕΕ. Χωρίς να θίγεται η δομή διοίκησης, ο Αρχηγός αποστολής λαμβάνει επιτόπου πολιτική καθοδήγηση από τον EUSR.
   Άρθρο 7
   Το προσωπικό της EUPM
   1.   Ο αριθμός και οι αρμοδιότητες του προσωπικού της EUPM πρέπει να συνάδουν προς την περιγραφή αποστολής που προβλέπει το άρθρο 2, τα βασικά καθήκοντα της αποστολής που προβλέπει το άρθρο 3 και τη δομή που προβλέπει το άρθρο 4.
   2.   Η EUPM απαρτίζεται πρωτίστως από προσωπικό που αποσπάται από τα κράτη μέλη ή από θεσμικά όργανα της ΕΕ. Κάθε κράτος μέλος ή θεσμικό όργανο της ΕΕ επιβαρύνεται με τις δαπάνες του προσωπικού που έχει αποσπάσει, συμπεριλαμβανομένων των ταξιδιωτικών εξόδων προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων πέραν των εφαρμοστέων καθημερινών αποζημιώσεων, καθώς και των επιδομάτων δυσμενών συνθηκών και κινδύνου.
   3.   Το διεθνές μη στρατιωτικό και το τοπικό προσωπικό μπορούν επίσης να προσλαμβάνονται από την EUPM, ανάλογα με τις ανάγκες, με σύμβαση εργασίας αν τα απαιτούμενα καθήκοντα δεν παρέχονται από προσωπικό αποσπασμένο από τα κράτη μέλη. Κατ’ εξαίρεση, σε δεόντως αιτιολογημένες περιπτώσεις, όπου δεν διατίθενται αιτήσεις επαρκών προσόντων από τα κράτη μέλη, μπορούν να προσληφθούν υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   4.   Το προσωπικό στο σύνολό του τηρεί τους στοιχειώδεις κανόνες ασφάλειας των επιχειρήσεων οι οποίοι προβλέπονται ειδικά για την αποστολή, καθώς και το σχέδιο ασφάλειας της αποστολής στο οποίο στηρίζεται επιτόπου η πολιτική ασφάλειας της ΕΕ. Όσον αφορά την προστασία των διαβαθμισμένων πληροφοριών της ΕΕ στις οποίες έχει πρόσβαση το προσωπικό κατά την εκτέλεση των καθηκόντων του, το προσωπικό στο σύνολό του τηρεί τις αρχές ασφάλειας και τους στοιχειώδεις κανόνες που ορίζονται από την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου («κανονισμοί ασφαλείας του Συμβουλίου») (3).
   Άρθρο 8
   Καθεστώς της EUPM και του προσωπικού της
   1.   Πραγματοποιούνται οι απαραίτητες ρυθμίσεις όσον αφορά τη συνέχιση της εφαρμογής, κατά τη διάρκεια της EUPM, της συμφωνίας μεταξύ της ΕΕ και της ΒΑ της 4ης Οκτωβρίου 2002 σχετικά με τις δραστηριότητες της EUPM στη ΒΑ.
   2.   Το κράτος ή το όργανο της ΕΕ που έχει αποσπάσει μέλος του προσωπικού φέρει την ευθύνη να απαντά σε τυχόν αξιώσεις συνδεόμενες με την απόσπαση τις οποίες προβάλλει το μέλος του προσωπικού ή οι οποίες το αφορούν. Το εν λόγω κράτος ή το όργανο της ΕΕ φέρει την ευθύνη για την άσκηση τυχόν προσφυγής κατά του αποσπασθέντος.
   3.   Οι όροι εργασίας, τα δικαιώματα και οι υποχρεώσεις για το διεθνές και τοπικό μη στρατιωτικό προσωπικό καθορίζονται στις συμβάσεις μεταξύ του Αρχηγού αποστολής και του μέλους του προσωπικού.
   Άρθρο 9
   Δομή διοίκησης
   1.   Η EUPM διαθέτει ενοποιημένη δομή διοίκησης, ως επιχείρηση διαχείρισης κρίσεων.
   2.   Υπό την ευθύνη του Συμβουλίου, η ΕΠΑ αναλαμβάνει τον πολιτικό έλεγχο και τη στρατηγική διοίκηση της EUPM.
   3.   Ο Διοικητής Μη Στρατιωτικών Επιχειρήσεων, υπό τον πολιτικό έλεγχο και τη στρατηγική διεύθυνση της ΕΠΑ και τη γενική εξουσία του ΥΕ, είναι ο διοικητής της EUPM σε στρατηγικό επίπεδο και, υπό την ιδιότητά του αυτή, απευθύνει εντολές προς τον Αρχηγό αποστολής και του παρέχει συμβουλές και τεχνική υποστήριξη.
   4.   Ο Διοικητής Μη Στρατιωτικών Επιχειρήσεων υποβάλλει έκθεση στο Συμβούλιο μέσω του ΥΕ.
   5.   Ο Αρχηγός αποστολής διοικεί και ελέγχει την EUPM στο θέατρο των επιχειρήσεων και υποβάλλει εκθέσεις απευθείας στο Διοικητή Μη Στρατιωτικών Επιχειρήσεων.
   Άρθρο 10
   Πολιτικός έλεγχος και στρατηγική διοίκηση
   1.   Η ΕΠΑ ασκεί, υπό την ευθύνη του Συμβουλίου, τον πολιτικό έλεγχο και τη στρατηγική διοίκηση της EUPM. Με την παρούσα κοινή δράση, το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις σύμφωνα με το άρθρο 38 της συνθήκης. Η εξουσιοδότηση αυτή περιλαμβάνει και την εξουσία διορισμού ενός Αρχηγού αποστολής, με πρόταση του ΥΕ, και τροποποίησης του CONOPS και του OPLAN. Το Συμβούλιο διατηρεί την εξουσία λήψης αποφάσεων όσον αφορά τους στόχους και τη λήξη της αποστολής της EUPM.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Η ΕΠΑ λαμβάνει, σε τακτά χρονικά διαστήματα, εκθέσεις από τον Αρχηγό Μη Στρατιωτικών Κρίσεων και τον Αρχηγό αποστολής για ζητήματα που εμπίπτουν στις αντίστοιχες αρμοδιότητές τους.
   Άρθρο 11
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού πλαισίου της, τρίτα κράτη καλούνται να συνεισφέρουν στην EUPM, υπό την προϋπόθεση ότι αναλαμβάνουν τα έξοδα αποστολής του προσωπικού που έχουν αποσπάσει, συμπεριλαμβανομένων των μισθών, της ασφαλιστικής κάλυψης του κινδύνου, της ημερήσιας αποζημίωσης και των εξόδων ταξιδίου προς και από τη ΒΑ και ότι συμβάλλουν στις τρέχουσες δαπάνες της EUPM, αναλόγως των αναγκών.
   2.   Όσον αφορά την καθημερινή διαχείριση της EUPM, τα τρίτα κράτη που συνεισφέρουν σε αυτή έχουν τα ίδια δικαιώματα και υποχρεώσεις με τα κράτη μέλη της ΕΕ.
   3.   Το Συμβούλιο εξουσιοδοτεί την ΕΠΑ να λαμβάνει τις συναφείς αποφάσεις όσον αφορά την αποδοχή των προτεινόμενων συνεισφορών και να συγκροτήσει Επιτροπή Συνεισφερόντων.
   4.   Οι λεπτομέρειες των ρυθμίσεων σχετικά με τη συμμετοχή τρίτων κρατών καλύπτονται από συμφωνίες που συνάπτονται βάσει του άρθρου 37 της συνθήκης. Ο ΥΕ μπορεί να διαπραγματεύεται τέτοιες συμφωνίες. Οσάκις η ΕΕ και ένα τρίτο κράτος συνάπτουν συμφωνία που θεσπίζει πλαίσιο σχετικά με τη συμμετοχή του εν λόγω τρίτου κράτους σε επιχειρήσεις της ΕΕ για τη διαχείριση των κρίσεων, οι διατάξεις της εν λόγω συμφωνίας εφαρμόζονται στα πλαίσια της αποστολής.
   Άρθρο 12
   Χρηματοδοτικές ρυθμίσεις
   1.   Το ποσό δημοσιονομικής αναφοράς για το έτος 2010 προς κάλυψη των δαπανών που συνδέονται με την EUPM ανέρχεται σε 14 100 000 EUR.
   2.   Όλες οι δαπάνες πραγματοποιούνται σύμφωνα με τους κοινοτικούς κανόνες και τις διαδικασίες που ισχύουν για τον γενικό προϋπολογισμό της ΕΕ. Σύμφωνα με το δημοσιονομικό κανονισμό, ο Αρχηγός αποστολής μπορεί να προβεί σε τεχνικές ρυθμίσεις με κράτη μέλη της ΕΕ, τα συμμετέχοντα τρίτα κράτη και άλλους διεθνείς φορείς για την προμήθεια εξοπλισμού, υπηρεσιών και χώρων στέγασης προς την EUPM.Ο Αρχηγός αποστολής ευθύνεται για τη διαχείριση αποθήκης με χρησιμοποιημένο υλικό που μπορεί επίσης να χρησιμοποιηθεί στην αντιμετώπιση μιας επείγουσας ανάγκης κατά την ανάπτυξη στα πλαίσια της ευρωπαϊκής πολιτικής ασφαλείας και άμυνας. Επιτρέπεται να υποβάλλουν προσφορά για συμβάσεις υπήκοοι τρίτων συμμετεχουσών κρατών και υπήκοοι χωρών υποδοχής.
   3.   Ο Αρχηγός αποστολής λογοδοτεί ενώπιον της Ευρωπαϊκής Επιτροπής, η οποία έχει την εποπτεία για όλες τις δράσεις που αναλήφθηκαν στο πλαίσιο της σύμβασής του.
   4.   Οι χρηματοδοτικές ρυθμίσεις ανταποκρίνονται στις επιχειρησιακές απαιτήσεις της EUPM, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων.
   5.   Οι δαπάνες που σχετίζονται με την EUPM είναι επιλέξιμες από την 1η Ιανουαρίου 2010.
   Άρθρο 13
   Ασφάλεια
   1.   Ο Διευθυντής Μη Στρατιωτικών Επιχειρήσεων διευθύνει τον προγραμματισμό των μέτρων ασφαλείας από τον Αρχηγό αποστολής και εξασφαλίζει την ορθή και αποτελεσματική εφαρμογή τους για την EUPM σύμφωνα με τα άρθρα 5 και 9, σε συντονισμό με το Γραφείο Ασφάλειας της Γενικής Γραμματείας του Συμβουλίου.
   2.   Ο Αρχηγός αποστολής είναι υπεύθυνος για την ασφάλεια της EUPM και για την εξασφάλιση της συμμόρφωσης με τις ελάχιστες απαιτήσεις ασφάλειας που εφαρμόζονται για την EUPM, σύμφωνα με την πολιτική της ΕΕ για την ασφάλεια του προσωπικού που είναι αποσπασμένο εκτός ΕΕ, στα πλαίσια επιχειρήσεων δυνάμει του Τίτλου V της συνθήκης για την Ευρωπαϊκή Ένωση και των συνοδευτικών εγγράφων.
   3.   Ο Αρχηγός αποστολής επικουρείται από ανώτερο αξιωματικό ασφαλείας της αποστολής (SMSO), ο οποίος λογοδοτεί στον Αρχηγό αποστολής και διατηρεί, επίσης, στενή σχέση σε λειτουργικό επίπεδο με το Γραφείο Ασφαλείας της Γενικής Γραμματείας του Συμβουλίου.
   4.   Ο Αρχηγός αποστολής διορίζει αξιωματικούς ασφαλείας στα τέσσερα περιφερειακά γραφεία, οι οποίοι τελούν υπό τις εντολές του SMSO και είναι υπεύθυνοι για την καθημερινή διαχείριση όλων των πτυχών ασφάλειας των αντίστοιχων στοιχείων της EUPM.
   5.   Προβλέπεται υποχρεωτική εκπαίδευση του προσωπικού της EUPM σε θέματα ασφάλειας πριν από την ανάληψη των καθηκόντων του, σύμφωνα με το σχέδιο επιχειρήσεων. Το προσωπικό υποβάλλεται εξάλλου σε τακτική επανεκπαίδευση στο θέατρο των επιχειρήσεων η οποία οργανώνεται από τον SMSO.
   Άρθρο 14
   Συντονισμός
   1.   Χωρίς να θίγεται η δομή διοίκησης, ο Αρχηγός αποστολής ενεργεί σε στενό συντονισμό με την αντιπροσωπεία της ΕΕ στην ΒΑ για να εξασφαλίζει τη συνοχή της δράσης της ΕΕ προς υποστήριξη της ΒΑ.
   2.   Ο Αρχηγός αποστολής συντονίζεται στενά με τους λοιπούς αρχηγούς αποστολών στην ΒΑ.
   3.   Ο Αρχηγός αποστολής συνεργάζεται με τους λοιπούς διεθνείς φορείς που είναι παρόντες στη χώρα, ιδίως με τον ΟΑΣΕ, το Συμβούλιο της Ευρώπης και το Διεθνές πρόγραμμα εκπαιδευτικής βοηθείας σε θέματα διεθνών ποινικών ερευνών (ICITAP).
   Άρθρο 15
   Κοινοποίηση διαβαθμισμένων πληροφοριών
   1.   Ο ΥΕ εξουσιοδοτείται να κοινοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της EUPM, διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της αποστολής, σύμφωνα με τους Κανονισμούς Ασφαλείας του Συμβουλίου.
   2.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται εξάλλου να κοινοποιεί στο κράτος υποδοχής διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της EUPM, σύμφωνα με τους Κανονισμούς Ασφαλείας του Συμβουλίου. Σε όλες τις άλλες περιπτώσεις, οι πληροφορίες και τα έγγραφα αυτά κοινοποιούνται στο κράτος υποδοχής σύμφωνα με τις δέουσες διαδικασίες συνεργασίας του κράτους υποδοχής με την ΕΈ.
   3.   Ο ΥΕ εξουσιοδοτείται να κοινοποιεί σε τρίτα κράτη που συμμετέχουν στην παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την EUPM, τα οποία καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4).
   Άρθρο 16
   Επανεξέταση
   Τυχόν προσαρμογές στις δραστηριότητες της EUPM, σύμφωνα με τα κριτήρια αξιολόγησης που καθορίζονται στο CONOPS και στο OPLAN, πραγματοποιούνται μέσω διαδικασίας επανεξέτασης ανά εξάμηνο, αναλόγως των αναγκών.
   Άρθρο 17
   Κέντρο Επιφυλακής
   Τίθεται σε λειτουργία το Κέντρο Επιφυλακής για την EUPM.
   Άρθρο 18
   Έναρξη ισχύος και διάρκεια
   Η παρούσα απόφαση αρχίζει να ισχύει την ημέρα έκδοσής της.
   Εφαρμόζεται από την 1η Ιανουαρίου 2010 μέχρι τις 31 Δεκεμβρίου 2011. Ο προϋπολογισμός 2011 θα αποφασισθεί από το Συμβούλιο χωριστά.
   Άρθρο 19
   Δημοσίευση
   1.   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   2.   Οι αποφάσεις της ΕΠΑ δυνάμει του άρθρου 10 παράγραφος 1 σχετικά με το διορισμό του Αρχηγού αποστολής δημοσιεύονται επίσης στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Δεκεμβρίου 2009.

            Για το Συμβούλιο

            Ο Πρόεδρος

         C. BILDT

      (1)  ΕΕ L 303 της 21.11.2007, σ. 40.

      (2)  ΕΕ L 70 της 13.3.2002 σ. 1.

      (3)  ΕΕ L 101 της 11.4.2001, σ. 1.

      (4)  Απόφαση 2006/683/ΕΚ, Ευρατόμ του Συμβουλίου, της 15ης Σεπτεμβρίου 2006, για την έγκριση του εσωτερικού κανονισμού του Συμβουλίου (ΕΕ L 285 της 16.10.2006, σ. 47).


Avis juridique important

|

31997D0863

97/863/ΕΚ: Απόφαση του Συμβουλίου της 11ης Δεκεμβρίου 1997 σχετικά με τη σύναψη πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών

Επίσημη Εφημερίδα αριθ. L 351 της 23/12/1997 σ. 0062 - 0062

ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Δεκεμβρίου 1997 σχετικά με τη σύναψη πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών (97/863/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 σε συνδυασμό με την πρώτη φράση της παραγράφου 2 του άρθρου 228 και με το πρώτο εδάφιο της παραγράφου 3 του άρθρου 228,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών (3), που υπογράφηκε στις 5 Απριλίου 1993, και ιδίως η παράγραφος 2 του άρθρου 12, δίνει απεριόριστη πρόσβαση στα βαρέα φορτηγά οχήματα της Σλοβενίας υπό διαμετακόμιση μέσω της Κοινότητας 7ότι το πρωτόκολλο αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση, σχετικά με τις οδικές, σιδηροδρομικές και συνδυασμένες μεταφορές στην Αυστρία, και ιδίως τα άρθρα 11 και 14 αυτού, καθιερώνει ένα ειδικό καθεστώς για τα κοινοτικά βαρέα φορτηγά οχήματα υπό διαμετακόμιση μέσω της Αυστρίας 7ότι είναι απαραίτητο να εξασφαλιστεί ισότιμη μεταχείριση των βαρέων φορτηγών οχημάτων της Κοινότητας και της Σλοβενίας υπό διαμετακόμιση μέσω της Αυστρίας από την 1η Ιανουαρίου 1995 7ότι το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών πρέπει να εγκριθεί,ΑΠΟΦΑΣΙΖΕΙ:Άρθρο 1 Το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών εγκρίνεται εκ μέρους της Κοινότητας.Το κείμενο του πρωτοκόλλου προσαρτάται στην παρούσα απόφαση.Άρθρο 2 Ο Πρόεδρος του Συμβουλίου προβαίνει, εκ μέρους της Κοινότητας, στην κοινοποίηση που προβλέπεται στο άρθρο 3 του πρωτοκόλλου.Βρυξέλλες, 11 Δεκεμβρίου 1997.Για το ΣυμβούλιοΟ ΠρόεδροςM. DELVAUX-STEHRES(1) ΕΕ C 369 της 7. 12. 1996, σ. 5.(2) ΕΕ C 339 της 10. 11. 1997.(3) ΕΕ L 189 της 29. 7. 1993, σ. 161.


Avis juridique important

|

32001D0421

2001/421/ΕΚ: Απόφαση του Συμβουλίου, της 28ης Μαΐου 2001, για τη σύναψη, εξ ονόματος της Ευρωπαϊκής Κοινότητας, ανταλλαγής επιστολών η οποία καταγράφει τη διευθέτηση για την προσχώρηση της Δημοκρατίας της Κορέας στη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των ευφυών συστημάτων βιομηχανικής παραγωγής μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά, της Νορβηγίας και της Ελβετίας

Επίσημη Εφημερίδα αριθ. L 151 της 07/06/2001 σ. 0034 - 0034

Απόφαση του Συμβουλίουτης 28ης Μαΐου 2001για τη σύναψη, εξ ονόματος της Ευρωπαϊκής Κοινότητας, ανταλλαγής επιστολών η οποία καταγράφει τη διευθέτηση για την προσχώρηση της Δημοκρατίας της Κορέας στη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των ευφυών συστημάτων βιομηχανικής παραγωγής μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά, της Νορβηγίας και της Ελβετίας(2001/421/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η διεθνής συνεργασία στον τομέα των ευφυών συστημάτων βιομηχανικής παραγωγής θα ενισχύσει τις επιστημονικές και τεχνολογικές βάσεις της Κοινότητας στην βιομηχανία και θα συμβάλει στην ανταγωνιστικότητα της κοινοτικής βιομηχανίας.(2) Συνήφθη ανταλλαγή επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά, της Νορβηγίας και της Ελβετίας(2), που καταγράφει τη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των ευφυών συστημάτων βιομηχανικής παραγωγής (IMS), όπως ορίζονται στους επισυναπτόμενους όρους αναφοράς IMS.(3) Στο κεφάλαιο ΙΧ των όρων αναφοράς ΙΜS προβλέπεται η εισδοχή νέων συμμετεχόντων.(4) Η Δημοκρατία της Κορέας έχει υποβάλει αίτηση για να γίνει μέλος των IMS σύμφωνα με το κεφάλαιο IX των όρων αναφοράς ΙΜS.(5) Η Δημοκρατία της Κορέας έχει συμμορφωθεί με τους όρους αναφοράς IMS, η συμβολή της Δημοκρατίας της Κορέας στο πλαίσιο των IMS έχει επιτρέψει την καθιέρωση θετικής εικόνας όσον αφορά τη συμμετοχή της περιοχής και η διεθνής διευθύνουσα επιτροπή IMS συνέστησε, στις 12 Νοεμβρίου 1999, την εκπροσώπηση της Δημοκρατίας της Κορέας στη διεθνή διευθύνουσα επιτροπή ΙΜS,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η ανταλλαγή επιστολών, η οποία καταγράφει την διευθέτηση για την προσχώρηση της Δημοκρατίας της Κορέας στη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των ευφυών συστημάτων βιομηχανικής παραγωγής (IMS) μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά, της Νορβηγίας και της Ελβετίας.Το κείμενο της ανταλλαγής επιστολών επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) την ανταλλαγή επιστολών δεσμεύοντας την Κοινότητα.Βρυξέλλες, 28 Μαΐου 2001.Για το ΣυμβούλιοΟ ΠρόεδροςT. Östros(1) Γνώμη που διατυπώθηκε στις 3 Απριλίου 2001 (δεν έχει δημοσιευθεί ακόμη στην Επίσημη Εφημερίδα).(2) ΕΕ L 161 της 18.6.1997, σ. 2.


title: Απόφαση 2006/1000/ΚΕΠΠΑ του Συμβουλίου, της 11ης Δεκεμβρίου 2006 , περί εφαρμογής της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Λατινική Αμερική και την Καραϊβική

text:
               22.12.2006

               EL

               Επίσημη Εφημερίδα της Ευρωπαϊκής Ένωσης

               L 367/77

      ΑΠΌΦΑΣΗ 2006/1000/ΚΕΠΠΑ ΤΟΥ ΣΥΜΒΟΥΛΊΟΥ

   της 11ης Δεκεμβρίου 2006
   περί εφαρμογής της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Λατινική Αμερική και την Καραϊβική
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή δράση 2002/589/ΚΕΠΠΑ, της 12ης Ιουλίου 2002, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού (1), και ιδίως τα άρθρα 6 και 7 σε συνδυασμό με τη δεύτερη περίπτωση του άρθρου 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Οι αποφάσεις 2001/200/ΚΕΠΠΑ (2) και 2003/543/ΚΕΠΠΑ (3) συνέβαλαν στην καταπολέμηση της ανεξέλεγκτης συσσώρευσης και διάδοσης φορητών όπλων και ελαφρού οπλισμού, που αποτελεί απειλή για την ειρήνη και την ασφάλεια και περιορίζει τις προοπτικές της βιώσιμης ανάπτυξης, μεταξύ άλλων στη Λατινική Αμερική και την Καραϊβική, μέσω του Περιφερειακού Κέντρου των Ηνωμένων Εθνών για την ειρήνη, τον αφοπλισμό και την ανάπτυξη στη Λατινική Αμερική και την Καραϊβική (UN-LiREC) που εδρεύει στη Λίμα και το οποίο ενεργεί εξ ονόματος του Τμήματος των Ηνωμένων Εθνών για τα θέματα Αφοπλισμού (DDA).

               (2)

               Από το 2001, η χρηματοδοτική συνδρομή της Ευρωπαϊκής Ένωσης συνέβαλε στην εξασφάλιση κύκλων μαθημάτων για τις αρχές επιβολής του νόμου και τα μέλη του Κοινοβουλίου στην περιοχή καθώς και τους συμβούλους τους αναφορικά με τη σχετική με τα πυροβόλα όπλα νομοθεσία, στην ανάπτυξη βάσεων δεδομένων, καθώς και στις δραστηριότητες καταστροφής όπλων και διαχείρισης αποθεμάτων. Με σκοπό την ολοκλήρωση των δραστηριοτήτων αυτών, το UN-LiREC και το DDA έκαναν έκκληση για περαιτέρω και οριστική παροχή συνδρομής εκ μέρους της Ευρωπαϊκής Ένωσης.

               (3)

               Ως εκ τούτου, η Ευρωπαϊκή Ένωση έχει την πρόθεση να συμπληρώσει τη χρηματοδοτική συνδρομή της στις δραστηριότητες του UN-LiREC. Η συνδρομή αυτή θα πρέπει να είναι η τελευταία συνδρομή της Ευρωπαϊκής Ένωσης στις δραστηριότητες αυτές.

         ΑΠΟΦΑΣΙΖΕΙ:
   Άρθρο 1
   1.   Η Ευρωπαϊκή Ένωση συμπληρώνει τη συνδρομή της στο UN-LiREC για την καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Λατινική Αμερική και την Καραϊβική.
   2.   Για τους σκοπούς της παραγράφου 1, η Ευρωπαϊκή Ένωση συνδράμει το UN-LiREC:

               α)

               στην υποστήριξη της ανάληψης εθνικών δραστηριοτήτων σχετικά με το πρόγραμμα δράσης που εγκρίθηκε από τα Ηνωμένα Έθνη το 2001, για την πρόληψη, καταπολέμηση και εξάλειψη κάθε μορφής λαθρεμπορίου φορητών όπλων και ελαφρού οπλισμού·

               β)

               στη σύνδεση των δραστηριοτήτων αυτών με παρόμοιες πρωτοβουλίες που αναλαμβάνονται από τα κράτη μέλη και

               γ)

               στην ανάπτυξη προγραμμάτων εκπαίδευσης σχετικά με βέλτιστες πρακτικές για άλλες περιοχές του κόσμου, όπως η Αφρική και η Νοτιοανατολική Ευρώπη.

         Λεπτομερής περιγραφή των δραστηριοτήτων παρατίθεται στο παράρτημα.
   3.   Διασφαλίζεται επαρκής προβολή της συνδρομής της Ευρωπαϊκής Ένωσης στις δραστηριότητες που περιλαμβάνονται στο παράρτημα, ιδίως μέσω των κατάλληλων μέτρων που λαμβάνει το UN-LiREC, σύμφωνα με τις ρυθμίσεις που ορίζονται στην παρούσα απόφαση.
   Άρθρο 2
   1.   Το ποσό δημοσιονομικής αναφοράς για τους σκοπούς του άρθρου 1 ανέρχεται σε 700 000 ευρώ.
   2.   Για τους σκοπούς της παρούσας απόφασης, η Επιτροπή συνάπτει χρηματοδοτική συμφωνία με το DDA, για λογαριασμό του οποίου ενεργεί το UN-LiREC, σχετικά με τους όρους χρησιμοποίησης της συνδρομής της Ευρωπαϊκής Ένωσης η οποία θα λάβει τη μορφή μη επιστρεπτέας ενίσχυσης. Με τη συμφωνία χρηματοδότησης, προβλέπεται ότι το UN-LiREC/ το DDA υποβάλλουν κατάλληλες εκθέσεις και εξασφαλίζουν την προβολή της χρηματοδοτικής συνδρομής της Ευρωπαϊκής Ένωσης στο σχέδιο, κατ’ αναλογία του μεγέθους της.
   3.   Η Επιτροπή επιβλέπει την ορθή χρησιμοποίηση της χρηματοδοτικής συνδρομής της Ευρωπαϊκής Ένωσης. Για τον σκοπό αυτό, ανατίθεται στην Επιτροπή το έργο του ελέγχου και αξιολόγησης των χρηματοοικονομικών πτυχών της εφαρμογής της παρούσας απόφασης.
   4.   Η διαχείριση των κατά την παράγραφο 1 δαπανών που χρηματοδοτούνται από τον γενικό προϋπολογισμό της Ευρωπαϊκής Ένωσης υπόκειται στις διαδικασίες και τους κανόνες της Κοινότητας που εφαρμόζονται σε θέματα προϋπολογισμού, με την εξαίρεση ότι καμία προχρηματοδότηση δεν παραμένει στην κυριότητα της Κοινότητας. Η διαχείριση αυτή διενεργείται σύμφωνα με τις διατάξεις της οικονομικής και διοικητικής συμφωνίας-πλαισίου μεταξύ της Ευρωπαϊκής Κοινότητας και των Ηνωμένων Εθνών της 29ης Απριλίου 2003.
   Άρθρο 3
   1.   Η Προεδρία, επικουρούμενη από τον Γενικό Γραμματέα του Συμβουλίου/ Ύπατο Εκπρόσωπο για την ΚΕΠΠΑ, είναι υπεύθυνη για την εφαρμογή της παρούσας απόφασης και υποβάλλει σχετική έκθεση στο Συμβούλιο. Η Επιτροπή συμπράττει πλήρως στα εν λόγω καθήκοντα και, ειδικότερα, παρέχει ενημέρωση για την εφαρμογή των χρηματοδοτικών τους πτυχών.
   2.   Η Επιτροπή υποβάλει τακτικές εκθέσεις για την εφαρμογή της παρούσας απόφασης στα αρμόδια όργανα του Συμβουλίου, σύμφωνα με το άρθρο 2 παράγραφος 2. Οι πληροφορίες αυτές θα βασίζονται ειδικότερα σε τακτικές εκθέσεις που θα υποβάλει το UN-LiREC/DDA στα πλαίσια της συμβατικής σχέσης του με την Επιτροπή, όπως προβλέπεται στο άρθρο 2 παράγραφο 2.
   Άρθρο 4
   Η παρούσα απόφαση αρχίζει να ισχύει την ημερομηνία της εκδόσεώς της. Λήγει δώδεκα μήνες από τη σύναψη της χρηματοδοτικής συμφωνίας του άρθρου 2 παράγραφος 2 μεταξύ της Επιτροπής και του UN-LiREC/DDA.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 11 Δεκεμβρίου 2006.

            Για το Συμβούλιο

            Ο Πρόεδρος

         E. TUOMIOJA

      (1)  ΕΕ L 191 της 19.7.2002, σ. 1.

      (2)  ΕΕ L 72 της 14.3.2001, σ. 1.

      (3)  ΕΕ L 185 της 24.7.2003, σ. 59.

      ΠΑΡΑΡΤΗΜΑ
      Εκπαίδευση των εκπαιδευτών και σχέδιο βάσης δεδομένων, τρίτη φάση
      Η τρίτη και τελική φάση του σχεδίου UN-LiREC αποτελείται από δύο κύριες δέσμες δραστηριοτήτων. Η πρώτη δέσμη συνεπάγεται τη συνέχιση των υπό εξέλιξη δραστηριοτήτων, ενώ η δεύτερη συνίσταται στην εφαρμογή των αναληφθεισών από το UN-LiREC εργασιών σε αντίστοιχες δραστηριότητες που αναλαμβάνονται στην Ευρώπη για την υποστήριξη της πολιτικής της Ευρωπαϊκής Ένωσης στη Νοτιοανατολική Ευρώπη και σε άλλες περιοχές του κόσμου, όπως η Αφρική.
      Πρώτη δέσμη δραστηριοτήτων
      1.   Εκπαίδευση των εκπαιδευτών

                  1.1.

                  Υποστήριξη στην οργάνωση εθνικών κύκλων μαθημάτων σχετικά με τεχνικές ανάκρισης από αξιωματούχους των αρχών επιβολής του νόμου οι οποίοι έχουν εκπαιδευθεί προηγουμένως από το UN-LiREC/DDA.

                  1.2.

                  Υποστήριξη στην ανάπτυξη του περιφερειακού κέντρου εκπαίδευσης στον τομέα της δημόσιας ασφάλειας που συστάθηκε στη Βραζιλία και αποσκοπεί στον συντονισμό μελλοντικών δραστηριοτήτων περιφερειακού κύκλου εκπαίδευσης, και

                  1.3.

                  Διεξαγωγή κύκλων επιμόρφωσης σχετικά με τις πληροφορίες ασφαλείας και τη διεθνή συνεργασία.

            2.   Βάσεις δεδομένων σχετικά με τα πυροβόλα όπλα

                  2.1.

                  Περαιτέρω ανάπτυξη των βάσεων δεδομένων του συστήματος διοίκησης των φορητών όπλων και του ελαφρού οπλισμού (SALSA), και

                  2.2.

                  Ενσωμάτωση του SALSA σε άλλες βάσεις δεδομένων των αρχών επιβολής του νόμου στην περιοχή.

            3.   Πρωτοβουλία κοινοβουλευτικών ανταλλαγών

                  3.1.

                  Συνέχιση των κύκλων μαθημάτων για μέλη του Κοινοβουλίου στην περιοχή, και

                  3.2.

                  Τεχνική υποστήριξη στη μεταρρύθμιση της νομοθεσίας περί πυροβόλων όπλων.

            4.   Καταστροφή όπλων και διαχείριση αποθεμάτων

                  4.1.

                  Συνέχιση των εργασιών για την καταστροφή όπλων και τη διαχείριση αποθεμάτων, και

                  4.2.

                  Υποστήριξη σε εθνικά προγράμματα καταστροφής.

            Δεύτερη δέσμη δραστηριοτήτων
      Σύνδεση των δραστηριοτήτων που διεξάγονται στην Λατινική Αμερική και την Καραϊβική με αντίστοιχες ευρωπαϊκές δραστηριότητες και μεταφορά γνώσεων και διδαγμάτων που αντλούνται για την εξασφάλιση συνεργιών μεταξύ της Λατινικής Αμερικής και Καραϊβικής και άλλων περιοχών του κόσμου:

                  1.

                  Αξιολόγηση της ευρωπαϊκής νομοθεσίας περί πυροβόλων όπλων και προώθηση του κώδικα συμπεριφοράς της ΕΕ για τον έλεγχο των εξαγωγών όπλων προκειμένου να αντληθούν διδάγματα με σκοπό τη βελτίωση της νομοθεσίας των χωρών της Λατινικής Αμερικής και Καραϊβικής: πρόταση συνεργασίας με το Ευρωπαϊκό Κοινοβούλιο.

                  2.

                  Επέκταση και προσαρμογή του συστήματος βάσης δεδομένων SALSA προκειμένου να συμπεριληφθεί η ανταλλαγή πληροφοριών με τα κράτη μέλη και να διευκολυνθεί ο συντονισμός και η συνεργασία μεταξύ των δύο περιοχών: πρόταση συνεργασίας με άλλους φορείς που ασχολούνται με το ζήτημα της παράνομης εμπορίας πυροβόλων όπλων, όπως οι εθνικές υπηρεσίες επιβολής του νόμου και η Ευρωπόλ.

                  3.

                  Προσαρμογή της ύλης του κύκλου μαθημάτων που αναπτύσσεται από το UN-LiREC στις ανάγκες και δυνατότητες χωρών σε άλλες περιοχές του κόσμου ώστε να αξιοποιούνται τα διδάγματα που αντλήθηκαν.

                  4.

                  Αξιολόγηση της προόδου και του εντοπισμού ευκαιριών συνεργίας στις συστάσεις όσον αφορά το ζήτημα των πυροβόλων όπλων στις οποίες προέβησαν οι Αρχηγοί κρατών και κυβερνήσεων της Λατινικής Αμερικής, της Καραϊβικής και της Ευρώπης κατά τις συνόδους κορυφής στο Ρίο Τζανέϊρο, στη Μαδρίτη και στο Μεξικό, και ιδίως, καταγραφή των δηλώσεων των συνόδων κορυφής σχετικά με τις προαναφερθείσες δραστηριότητες.

            Οι δραστηριότητες θα ολοκληρωθούν με τη σύσταση στην πρωτεύουσα της Βραζιλίας ενός κοινού στρατηγείου (ΚΣ) περιφερειακού κέντρου επιχειρήσεων του περιφερειακού κέντρου εκπαίδευσης στον τομέα της δημόσιας ασφάλειας — με σκοπό τον συντονισμό της εκπαίδευσης καθώς και των άλλων δραστηριοτήτων σχετικά με τα πυροβόλα όπλα με τις εργασίες 3 000 περίπου αξιωματούχων, σε 33 χώρες. Μέχρι το τέλος του 2007, η όλη εκπαιδευτική δραστηριότητα θα μεταβιβαστεί από το UN-LiREC στο ΚΣ και σε άλλες χώρες προκειμένου, η δραστηριότητα αυτή να αναληφθεί από αυτές. Το ΚΣ θα χρησιμεύσει επίσης ως κόμβος για τη σύνδεση του εν λόγω δικτύου των οντοτήτων επιβολής του νόμου με άλλες περιοχές.